Ubesatte styreverv i Tiller Idrettslag

Hovedstyret i Tiller Idrettslag har flere ubesatte verv. Ambisjon til valgkomiteen er å innstille overfor årsmøtet på et komplett styre. Årsmøte avholdes 13. oktober. Dette fordrer at vi får på plass tillitsvalgte til følgende verv i hovedstyret til Tiller I.L.:

· Kasserer

· Sekretær

· Styremedlem
Hovedstyrets arbeidsutvalg består av følgende funksjoner:

Leder, nestleder, kasserer, sekretær og styremedlem. 

Lillian Engen er leder og Magnar Granhaug er nestleder. Både Lillian og Magnar har 1 år igjen av perioden de er valgt for. 

I tillegg er ledere av de ulike særgruppene medlemmer av hovedstyret.   
Vervene som vi skal rekruttere tillitsvalgte til har følgende hovedoppgaver:

Kasserer
Hovedoppgaven til kasserer er å utarbeide regnskap for Tiller I.L. Dette skal primært gjøres gjennom å konsolidere regnskap som mottas fra hver enkelt særavdeling. I tillegg til å sammenstille regnskap fra særavdelingene skal kasserer lage budsjett for Tiller I.L.. Dette gjøres med utgangspunkt i budsjett vedtatt av styrene i de enkelte særavdelingene. Kasserer skal videre være bindeleddet mellom eventuelle regnskapsførere, gruppekasserere og revisorer. Utarbeidet regnskapsrapport skal gjennomgås av kasserer på hovedstyremøtene, samt at det skal forberedes regnskap til idrettslagets årsmøte. I henhold til dagens praksis er ikke kasserer ansvarlig for å betale hovedlagets regninger. Inn og utbetalinger følges opp av øvrige medlemmer i styret. 

Rutiner for regnskapsførsel i Tiller I.L. skal videreutvikles og det er naturlig at kasserer har en sentral rolle i dette arbeidet. Dette vil også påvirke kasserers fremtidige arbeidsoppgaver.
Arbeidsoppgaver til kasserer tilpasses kompetanse og kapasitet for de som er interessert i vervet. 
Øvrige styremedlemmer har god økonomi- og regnskapskompetanse slik at opplæring og innføring i arbeidsoppgaver vil bli gitt. 

Kasserer blir i utgangspunktet valgt for 2 år. 

Sekretær
Sekretærs ansvar er i første rekke å skrive referat fra styremøter og utarbeide styrets årsberetning som fremmes for årsmøtet. Andre arbeidsoppgaver kan henføres til sekretær etter avtale med styret med utgangspunkt tillitsvalgtes ønsker og kompetanse. 

Sekretær deltar i vanlig styrearbeid og vervet er en fin mulighet til å være med å påvirke utviklingen i Tiller I.L. 

Sekretær blir i utgangspunktet valgt for 2 år. 

Styremedlem
Arbeidsutvalget / styret i Tiller I.L. skal ha et styremedlem. Arbeidsoppgave til styremedlemmet avtales med styret med basis i tillitsvalgtes ønsker og kompetanse.  Også dette vervet gir en fin mulighet til å være med å påvirke utviklingen i Tiller I.L. 
Styremedlem blir i utgangspunktet valgt for 2 år.

De som ønsker å bidra i styret for Tiller I.L. i et av vervene som beskrevet over bes kontakte undertegnede.  

For valgkomiteen i Tiller I.L

Bjørn Atle Haugen

Tlf:  97114895  / email: tillerbo79@hotmail.com 

